# Кампетэнцыя

Сваё меркаванне аб якасці паслуг, якія аказваюцца органамі загса Рэспублікі  Беларусь, можна выказаць на [партале рэйтынгавай адзнакі.](http://xn----7sbgfh2alwzdhpc0c.xn--90ais/RatingPortal/Activity/Org?activity=14&category=115)

Рэгістрацыя актаў грамадзянскага стану ў гарадах праводзіцца аддзеламі запісу актаў грамадзянскага стану, Дамамі (Палацамі) грамадзянскіх абрадаў гарадскіх выканаўчых камітэтаў, а ў гарадах раённага падпарадкавання, пасёлках гарадскога тыпа і сельскіх населеных пунктах  – адпаведнымі мясцовымі выканаўчымі і распарадчымі органамі.

Рэгістрацыя актаў грамадзянскага стану грамадзян Рэспублікі Беларусь за граніцамі тэрыторыі Рэспублікі Беларусь ажыццяўляецца консульскімі ўстановамі, а таксама дыпламатычнымі прадстаўніцтвамі Рэспублікі Беларусь у выпадку выканання імі консульскіх функцый.

**Кампетэнцыя органаў, якія рэгіструюць акты грамадзянскага стану**

Аддзелы запісу актаў грамадзянскага стану ажыццяўляюць рэгістрацыю нараджэння, заключэння шлюбу, усынаўлення (удачарэння), устанаўлення мацярынства і (або) бацькоўствы, змены прозвішча, уласнага імя, імя па бацьку, смерці, скасавання шлюбаў у выпадках, прадугледжаных заканадаўствам аб шлюбе і сям'і, змяняюць, дапаўняюць, выпраўляюць запісы актаў грамадзянскага стану, анулююць і аднаўляюць запісы актаў грамадзянскага стану на падставе рашэння суда, захоўваюць кнігі рэгістрацыі актаў грамадзянскага стану.

Гарадскія (гарадоў раённага падпарадкавання), пасялковыя, сельскія выканаўчыя і распарадчыя органы ажыццяўляюць рэгістрацыю нараджэння, заключэння шлюбу паміж грамадзянамі Рэспублікі Беларусь, устанаўлення бацькоўства па сумеснай заяве бацькоў пры адначасовай рэгістрацыі нараджэння, а таксама рэгістрацыю смерці.

Дамы (Палацы) грамадзянскіх абрадаў гарадскіх выканаўчых камітэтаў ажыццяўляюць рэгістрацыю нараджэння, заключэння шлюбу, змяняюць, дапаўняюць, выпраўляюць запісы актаў аб нараджэнні і аб заключэнні шлюбу, анулююць і аднаўляюць запісы актаў аб нараджэнні і аб заключэнні шлюбу на падставе рашэння суда, захоўваюць кнігі рэгістрацыі актаў аб нараджэнні і аб заключэнні шлюбу.

Консульскія ўстановы, а таксама дыпламатычныя прадстаўніцтвы Рэспублікі Беларусь у выпадку выканання імі консульскіх функцый ажыццяўляюць рэгістрацыю нараджэння, заключэння шлюбу, устанаўлення мацярынства і (або) бацькоўствы, змены прозвішча, уласнага імя, імя па бацьку, смерці, скасавання шлюбаў у выпадках, прадугледжаных заканадаўствам аб шлюбе і сям'і, змяняюць, дапаўняюць, выпраўляюць запісы актаў грамадзянскага стану, анулююць і аднаўляюць запісы актаў грамадзянскага стану на падставе рашэння суда, захоўваюць кнігі рэгістрацыі актаў грамадзянскага стану.

Органы, якія рэгіструюць акты грамадзянскага стану, выдаюць даведкі, пасведчанні аб рэгістрацыі актаў грамадзянскага стану або іншыя дакументы, якія ўтрымліваюць звесткі з запісаў актаў грамадзянскага стану.

Органы, якія рэгіструюць акты грамадзянскага стану, могуць аказваць дадатковыя платныя паслугі, звязаныя з рэгістрацыяй актаў грамадзянскага стану, пералік якіх вызначаецца Урадам Рэспублікі Беларусь.

Агульнае і метадычнае кіраўніцтва рэгістрацыяй актаў грамадзянскага стану аддзеламі запісу актаў грамадзянскага стану, Дамамі (Палацамі) грамадзянскіх абрадаў гарадскіх выканаўчых камітэтаў, гарадскімі (гарадоў раённага падпарадкавання), пасялковымі, сельскімі выканаўчымі і распарадчымі органамі, кантроль за рэгістрацыяй актаў грамадзянскага стану гэтымі органамі, метадычнае кіраўніцтва рэгістрацыяй актаў грамадзянскага стану консульскімі ўстановамі, а таксама дыпламатычнымі прадстаўніцтвамі Рэспублікі Беларусь у выпадку выканання імі консульскіх функцый ажыццяўляюцца Міністэрствам юстыцыі Рэспублікі Беларусь.